ষষ্ঠ বাংলাদেশ-চীন মৈত্রী সেতুর জয়েন্ট এক্সপানশনের সংস্কার কাজ শুরু | মুন্সিগঞ্জের খবর
উদ্বোধনের মাত্র ৫ বছরের মাথায় ঢাকা-মুন্সীগঞ্জ সড়কে মুন্সীগঞ্জ শহরের উপকন্ঠ মুক্তারপুরস্থ ষষ্ঠ বাংলাদেশ-চীন মৈত্রী সেতুতে ক্ষতিগ্রস্ত হয়ে পড়েছে ৬ টি জয়েন্ট এক্সপানশন। বুধবার দুপুরে ক্ষতিগ্রস্থ জয়েন্ট এক্সপানশনের সংস্কার কাজ শুরু করা হয়েছে।
এতে ঢাকা-মুন্সীগঞ্জ সড়কে ক্ষতিগ্রস্থ সেতুর একপাশ যানবাহন চলাচল বন্ধ করে অন্যপাশ দিয়ে যানবাহন চলাচলের জন্য খোলা রাখা হয়েছে। একপাশ দিয়ে যানবাহন চলাচল বন্ধ রাখায় সেতুর উপর দিয়ে ধীরলয়ে চলাচল করছে যানবাহন।
বাংলাদেশ সেতু বিভাগের নিযুক্ত ঠিকাদার প্রতিষ্ঠান ক্ষতিগ্রস্থ ষষ্ঠ বাংলাদেশ-চীন মৈত্রী সেতুর জয়েন্ট এক্সপানশনের সংস্কার শুরু করে। ঈদের আগেই জয়েন্ট এক্সপানশনের সংস্কার শেষ করা যাবে বলে সম্ভাবনার কথা জানিয়েছেন- প্রকৌশলী মো: আরিফ।
তিনি জানান, ষষ্ঠ বাংলাদেশ-চীন মৈত্রী সেতু তথা মুক্তারপুর সেতুটি ২০০৮ সালে উদ্বোধন করা হয়। মাত্র ৫ বছরেই সেতুর ৬ টি জয়েন্ট এক্সপানশন ক্ষতির সম্মুখীন হয়েছে। এতে সেতু বিভাগের তত্বাবধানে সেতুটির জয়েন্ট এক্সপানশনের সংস্কার কাজ হাতে নেওয়া হয়েছে। এ সংস্কার শেষ হতে ১৫ দিনের মতো সময় লাগবে।
201,882 জন
মুন্সীগঞ্জে অঘোষিত কারফিউ!
মুন্সীগঞ্জে পাঁচটিতে আ. লীগ সমর্থিতরা নির্বাচিত